Source: https://www.kihnio.fi/agenda/1131
Timestamp: 2020-07-03 16:08:39+00:00

Document:
Kihniön kunnan tietoverkko
04.06.2020 alkaen
§ 42 Pöytäkirjan tarkastajien valinta
Valitaan kaksi pöytäkirjantarkastajaa. Tarkastusvuorossa ovat Irja Keskinen ja Juha Koivisto. Pöytäkirja tarkastetaan 4.6.2020 ja pidetään nähtävänä kunnan tietoverkossa 4.6.2020 alkaen.
Pöytäkirjantarkastajiksi valitaan Irja Keskinen ja Juha Koivisto.
§ 43 Kihniön kunnan vesi- ja viemärilaitoksen ja lämpölaitoksen yhtiöittäminen
Kihniön kunnassa on keskusteltu vesihuoltolaitoksen ja lämpölaitoksen yhtiöittämisestä ja vuoden 2019 lopulla tilattiin yhtiöittämisselvitys AFRY OY:ltä (Pöyry). Selvitys valmistui keväällä ja sen perusteella tekninen johtaja on tehnyt oman selvityksen asiasta.
Selvitys oheismateriaalina.
Tekninen lautakunta tutustuu asiaan ja esittää kunnanhallitukselle ja edelleen kunnanvaltuustolle yhtiöittämisen eteenpäin viemistä.
§ 44 Nuorisovaltuuston edustajan eroilmoitus
Teknisessä lautakunnassa on nuorisovaltuuston edustajana ollut Ilona Uusi-Ristaniemi. 10.5.2020 päivätyllä kirjeellä hän ilmoittaa erostaan lautakunnasta. Syynä tähän hän ilmoittaa, että ei kuulu enään nuorisovaltuustoon.
Tekninen lautakunta hyväksyy eroilmoituksen.
§ 45 Asunnon vuokranmääritys
Vuokrapirtti-rivitalon asunto 1 on tehty pintaremontti. Tässä yhteydessä asunnon kylpyhuone on uudistettu ja kaikki keittiö- ym. kalusteet uusittu. Seinäpinnat on maalattu.
Asunnon peruskorjauksesta johtuen vuokrahinta tulee päivittää uudelle tasolle, samoin kuin on tehty rivitalon muissa peruskorjatuissa asunnoissa. Uudeksi neliövuokrahinnaksi on määritelty 6,43 eur/jyv.m2. Asunnon jyvitetty pinta-ala 40,13 m2. Asunnon uusi kuukausivuokra on 258,04 euroa/kuukausi.
Tekninen lautakunta hyväksyy uuden vuokahinnan.
§ 46 Koivikon asemakaavan muutos ja laajennus sekä Teollisuustien uusi linjaus
Kihniön kunnanhallitus on kokouksessaan 10.6.2019 § 97 päättänyt asemakaavan laatimisen vireilletulosta.
Suunnittelualue on n. 39 ha suuruinen ja sijaitsee Koivikon teollisuusalueella, Kihniön kunnan lounaispuolella. Teollisuusalueen lisäksi kaavamuutosalueeseen kuuluu Saarijärventien eteläpuolen asuinalue. Asemakaavan laajennus sijoittuu alueen eteläosaan, Pyhäniementien pohjoispuolelle.
Kaavamuutoksen pääasiallinen tarkoitus on muuttaa Teollisuustien linjausta. Samalla Koivikon alueen rakentamattomia omakotitalojen tontteja tarkastellaan vastaamaan nykytarvetta. Lisäksi nykyistä teollisuusaluetta laajennettaisiin Pyhäniementielle saakka.
Teollisuustien linjausta on yritetty saada mahdollisimman helpoksi toteuttaa sekä mahdollisimman sujuvaksi. Nokiantien osalle ei tehdä muutoksia.
Kaavan luonnosvaihe on tulossa ja ohessa olisi siihen liittyen tielinjauksen esitys.
Liitteenä nro 1 Tielinjaus
Tekninen lautakunta hyväksyy liitteen mukaisen tielinjauksen.
Kokouksessa tuli esille kaksi uutta ehdotusta linjauksen suhteen.
Asia jätetään pöydälle ja tekninen johtaja neuvottelee uusista linjauksista.
§ 47 Teknisen johtajan ajankohtaisasiat
- Lämpölaitoksen varavoima
- Myöhästyneet yksityistieavustukset; ei myönnetä
- Terveyskeskuksen huonokuntoiset parvekkeet ja piippu
- Kettukalliontien aurauskustannuksiin osallistuminen
- esitetään 125 €/vuosi (sis. alv)
- Rakennustarkastajan lupapäätökset 23.4. -28.5.2020

References: § 42

§ 43

§ 44

§ 45

§ 46
 § 97

§ 47